แบงก์ฟันธงวันนี้กนง.คงดอกเบี้ย1.25%
ศูนย์วิจัยกสิกรไทยคาดคงอัตราดอกเบี้ยนโยบาย เพื่อติดตามพัฒนาการของเศรษฐกิจในประเทศ
18 ธ.ค. 2562

ศูนย์วิจัยกสิกรไทยคาดคงอัตราดอกเบี้ยนโยบาย เพื่อติดตามพัฒนาการของเศรษฐกิจในประเทศ
ศูนย์วิจัยกสิกรไทย คาดว่าคณะกรรมการนโยบายการเงิน (กนง.) ของไทยน่าจะมีมติคงอัตราดอกเบี้ยนโยบายที่ระดับ 1.25% ในการประชุมนโยบายการเงินรอบสุดท้ายของปี 2562 ในวันที่ 18 ธันวาคม 2562 เพื่อรอประเมินทิศทางเศรษฐกิจไทยในระยะข้างหน้า
อย่างไรก็ดี คงต้องยอมรับว่าภายใต้บริบทที่อัตราเงินเฟ้อยังคงทรงตัวในระดับต่ำต่อเนื่อง ยังบ่งชี้ว่ายังมีช่องว่างเพียงพอสำหรับการดำเนินนโยบายการเงินเพิ่มเติม อันหมายความว่า ข้อมูลเศรษฐกิจไทยที่จะทยอยรายงานออกมาในช่วงข้างหน้า โดยเฉพาะ เครื่องชี้จีดีพี เงินเฟ้อและตัวเลขการส่งออก คงจะมีน้ำหนักต่อการประเมินสถานการณ์และการตัดสินใจของ กนง. ในเรื่องอัตราดอกเบี้ยนโยบายต่อไป โดยเฉพาะในช่วงครึ่งแรกของปี 2563